Paimenpoika (Hellén)
1. Jäi toiset aamulla nukkumaan,
 kun otin konttini naulastaan
 kiiruhdin karjoteille.
 Mä kutsuin Herttaa ja Helunaa,
 ne seuras torveni toitantaa,
 ja metsä soitteli meille, soitteli meille.

 2. Mä tunnen polkuja paljonkin,
 jo kesän karjaani paimensin,
 en eksynyt konsaan vielä.
 Mä tiedän ruohoisat syöttömaat
 ja ahonrintamat marjakkaat
 ja rannat siintävät siellä, siintävät siellä.

Immi Hellén.

Immi Hellén